భావరాజు వేంకట కృష్ణారావు
భావరాజు వేంకట కృష్ణారావు 1895లో రాజమహేంద్రవరం (నేటి రాజమండ్రి) లో జన్మించారు. ఆయన తల్లి శ్యామలాంబ మరియు తండ్రి బాపిరాజు పంతులు. భావరాజు బాపిరాజు పంతులు గ్రంథకర్తగా ప్రఖ్యాతి వహించారు. ఆయన చిత్తబోధామృతమ్ అనే గ్రంథాన్ని రచించారు. కృష్ణారావు ప్రాథమిక విద్యను కైకలూరులోను, ప్రాథమికోన్నత విద్యను బందరు నోబుల్ కాలేజీ హైస్కూలులోనూ అభ్యసించారు. 1912లో సెకండరీ స్కూలు లీవింగ్ సర్టిఫికేట్ (ఎస్.ఎస్.ఎల్.సి.) పరీక్షలో ఉత్తీర్ణులయ్యారు. పదిహేనేళ్ల వయసులోనే తండ్రిని కోల్పోయాడు.
తంగిరాల పాల గోపాల కృష్ణ
తంగిరాల పాల గోపాల కృష్ణ తెలుగు రచయిత మరియు ఉత్తమ ఉపాధ్యాయుడు.
తంగిరాల పాల గోపాల కృష్ణ డిసెంబరు 15 1940 న పశ్చిమ గోదావరి జిల్లా లోని తణుకు తాలూకా ఇరగవరం గ్రామంలో తంగిరాల రామ సోమయాజి, సూరమ్మ దంపతులకు జన్మించాడు. ఆయన తండ్రి ప్రముఖ స్వాతంత్ర్య సమరయోధుడు. గోపాల కృష్ణ ఎం.ఎ భాషా ప్రవీణ చేసి, 1960 జూన్ లో ద్వితీయ శ్రేణి తెలుగు పండితుడుగా ఉద్యోగ బాధ్యతలు స్వీకరించాడు. 1998 డిసెంబరులో పదవీ విరమణ చేశాడు.అలాగే తణుకు లోని శ్రీ నన్నయ భట్టారక పీఠానికి శాశ్వత నిధికి విరాళముగా 25,000/-ఇచ్చి మహారాజపొషక సభ్యత్వము పొందాడు.